45-årig dansk mand og en 33-årig udenlandsk kvinde anholdt for menneskehandel og for at drive elleve bordeller i Danmark - deraf et i Frederikshavn.

Klokken 01.50 natten til fredag blev en 45-årig dansk mand og en 33-årig brasiliansk kvinde anholdt for menneskehandel. De har drevet elleve bordeller i Danmark, deraf det ene i Frederikshavn, det oplyser vicepolitikommisær hos Midt-Vest Politi Michael Kjeldgaard. Parret blev anholdt på Hobrovej nær Tjele og er blevet fængslet indtil 4. april af Retten i Viborg. Angiveligt skal parret have tjent et millionbeløb på aktiviteterne. Angiveligt skulle de prostituerede betale 1200 kroner pr. døgn til parret. Udover de to anklagede er yderligere to danskere sigtet for medvirken og otte sigtet for frihedsberøvelse jævnfør udlændingeloven.